open-index/open-wikipedia-markdown huggingface dataset:
Օմրան Դաքնիշ

**Օմրան Դաքնիշ** (, Omran Daqneesh, ), սիրիացի տղա, որը հայտնվել է ԶԼՄ-ների և սոցիալական կայքերի ուշադրության  կենտրոնում այն բանից հետո, երբ նրա լուսանկարը հայտնվեց համացանցում։ Երեխայի պատմությունը դարձավ Հալեպի բնակիչների տանջանքների խորհրդանիշը։

## Պատմություն
*Տե՛ս նաև [[Սիրիական ճգնաժամ]] և [[Ռուսաստանի ռազմագործողությունը Սիրիայում]]*

Օմրանը վիավորվել է 2016 թվականի օգոստոսի 17-ին, Հալեպի Ալ Քաթերջի (Al-Qaterji) թաղամասում տեղի ունեցած օդային հարձակման պատճառով։ Նա ստացել է գլխի վնասվածք և տեղափոխվել է հիվանդանոց, ապա դուրս է գրվել։

Օմրանը իր ծնողների, եղբայրների ու քույրերի հետ փրկվել է ռմբակոծված բարձրահարկ շենքից։ Նրա 10-ամյա ավագ եղբայր Ալին երեք օրից մահացել է ստացված վնասվածքներից։ Երբ ընտանիքը կարողացել է դուրս գալ շենքից, այն փլվել է։ Ռմբակոծումից մահացել է յոթ մարդ, այդ թվում հինգ երեխա։

Լրագրող Մուստաֆա Ալ-Սարուտը և լուսանկարիչ Մահմուդ Ռասլանը համացանցում հրապարակել են փոշով և արյունով պատված երեխայի նկարը, ով նստած էր շտապ օգնության մեքենայում այն բանից հետո, երբ նրան հանել են փլատակների տակից։ Կադրերը աշխարհի բոլոր մարդկանց մոտ հուզմունք են առաջացրել։ Համացանցում Օմրանի լուսանկարը համեմատում էին Ալան Քուրդիի նկարների հետ. վերջինս սիրիացի փախստականների երեխան էր, ով խեղդվել էր Եվրոպա նավարկելու ժամանակ։

## Նշումներ

## Ծանոթագրություններ

## Արտաքին հղումներ
* «Omran Daqneesh's brother Ali 'has died in Aleppo'» — BBC News-ի հոդվածը, նվիրված Օմրան Դաքնիշին 
* «White Helmets, Omran and fading hope in Syria» — BBC_News, 26.08.2016 
* «Արյունոտված սիրացի երեխան. հերթական վիրուսային լուսանկա՞ր» — ԲիԲիՍի, օգոստոսի 22, 2016։
* «Սարսափ Հալեպյում. բժշկի պատմությունը» — ԲիԲիՍի, օգոստոսի 4, 2016։
* «Հալեպ. հինգ տարի կրակում» — ԲիԲիՍի, մարտի 30, 2016 

Կատեգորիա:Սիրիայի քաղաքացիական պատերազմի մասնակիցներ
Բոլու

**Բոլու** (), քաղաք և շրջան Թուրքիայի հյուսիսարևմտյան մասում, Բոլուի մարզում։ 2000 թվականի տվյալներով՝ քաղաքի բնակչությունը կազմում է 84 565 մարդ։

Բոլուն գտնվում է Ստամբուլ- Անկարա միջքաղաքային հին մայրուղու վրա, որը անցնում է լեռներով։ Նոր ավտոմայրուղին անցնում է թունելով և գտնվում է Բոլուից դեպի հարավ։

1325 թվականին Բոլուն գրավվել է Օսմանյան կայսրության կողմից, որից անմիջապես հետո ստացավ ներկայիս անվանումը։ Որոշ փաստաթղթերում նշվել են նաև Բոլոու կամ Բոլի անվանումները։

Օսմանյան տիրապետության ժամանակ քաղաքը դարձել է Քասթամոնուի վիլայեթի կենտրոնը։ 20-րդ դարի սկզբին քաղաքի բնակչությունը կազմել է մոտ 10 000, որի մեծամասնությունը կազմել են թուրքերը, 1700՝ հույներ և 400 հայեր։

## Արտաքին հղումներ
* Բոլուի մասին տեղեկատվություն 
* Anatolia.com, Բոլու  
* Բոլուի լուսանկարները

Կատեգորիա:Բոլուի մարզի բնակավայրեր
Կատեգորիա:Թուրքիայի հին հունական հնավայրեր
Կատեգորիա:Թուրքիայի հռոմեական տեղավայրեր
Կատեգորիա:Թուրքիայի հռոմեական քաղաքներ
Կատեգորիա:Թուրքիայի քաղաքներ
Արուսյակ (այլ կիրառումներ)

**Արուսյակ**, կարող է վերաբերել՝
* Արուսյակ - հայկական իգական անուն
* Արուսյակ - հասարակական-քաղաքական, գրական, տնտեսական և իրավագիտական անկախ թերթ, երկօրյա, ապա՝ օրաթերթ
Արուք (այլ կիրառումներ)

**Արուք**, կարող է վերաբերել՝
* Արուք - գյուղ Արևմտյան Հայաստանում, Բիթլիսի վիլայեթի Խութ-Բռնաշենի գավառակում
* Արուք - գյուղ Օսմանյան կայսրությունում, Տրապիզոնի վիլայեթի Օրդուի գավառում
Արջաձոր (այլ կիրառումներ)

**Արջաձոր**, կարող է վերաբերել՝
* Արջաձոր - հեղեղատ Հայաստանում
* Արջաձոր - ձոր Հայկական լեռնաշխարհում, Արաքսի վտակ Ազատ գետի վերին մասում
* Արջաձոր - ձոր Հայկական լեռնաշխարհում, Խնուսի շրջանում, Արոս հայաբնակ գյուղի մերձակայքում
* Արջաձոր - ձոր Հայկական լեռնաշխարհում, Արաքսի վտակ Ազատ գետի վերին հոսանքում, Գառնի գյուղի մոտակայքում
* Արջաձոր - վայր նախկին ՀԽՍՀ Արարատի շրջանում
Ռուս-վրացական սահման

[մինի|աջից|290px|[Ռուսաստան|Ռուսաստանի Դաշնության և Վրաստանի ցամաքային սահմանը]]
**Ռուս-վրացական միջպետական սահման** (, ), Ռուսաստանի Դաշնության և Վրաստանի ցամաքային, միջպետական սահմանն է։

Պատմության տարբեր ժամանակաշրջաններում այստեղ իրադրությունը եղել է լարված։ Այն իր լարվածության գագաթնակետին է հասել 2008 թվականին՝ ռուս-վրացական պատերազմից հետո։

## Պատմություն
Ռուսական կայսրության և Վրաց թագավորության (Քարթլի, Կախեթ) սահմանը կապվել է 18-րդ դարում, այն բանից հետո, երբ Հյուսիսային Օսիան միացավ Ռուսաստանին։ Ռուսաստանի մաս դարձան նաև 1801 թվականին Քարթլի-Կախեթը, իսկ 1818 թվականին՝ Իմերեթը։

1918 թվականի հունիսի 8-ին հռչակվեց Վրաստանի Դեմոկրատական Հանրապետության անկախությունը (1920 թվականի մայիսի 7-ին պետությունը պաշտոնապես ճանաչվել է)։ ՌԽՖՍՀ-ի և Վրաստանի սահմանը գծվեց Կովկասյան լեռներով։ Վրաստանի խորհրդայնացումից հետո վերջինս հայտնվեց Խորհրդային Միության ԱԽՖՍՀ-ի  և ապա Վրացական ԽՍՀ-ի կազմի մեջ։ Այս տարիներին Վրացական ԽՍՀ-ի սահմանը ՌԽՖՍՀ-ի հետ համարվում էր չեչենների և կարաչայների պատմական հայրենիքը, որը քաղաքական նկատառումներով գտնվում էր խորհրդային պետության տիրապետության տակ։

Վրաստանի ներկայիս սահմանը սահմանագծվեց խորհրդային Վրաստանի օրինակով։ Ռուս-վրացական պատերազմից հետո բռնազավթված Աբխազիան և Հարավային Օսիան տապալեցին տեղի վրացական կառավարիչներին՝ ստեղծելով ռուսամետ կառավարություն։

Ռուսական աղբյուրներում ընդունված է ռուս-վրացական սահման համարել նաև վրաց-աբխազական և վրաց-հարավօսական սահմանները։

## Ծանոթագրություններ

Կատեգորիա:Ռուս-վրացական հարաբերություններ
Կատեգորիա:Ռուսաստանի միջպետական սահմաններ
Կատեգորիա:Վրաստանի միջպետական սահմաններ
Նարկո

**«Նարկո»**(), ամերիկյան հեռուստասերիալ, որը արտադրվել է *[[Netflix]]* ընկերության կողմից։ Առաջին սերիան ցուցադրվել է 2015 թվականի օգոստոսի 28-ին։ Սերիալի արտադրությամբ զբաղվում են Քրիս Բրանկատոն, Կառլ Բերնարդը և Դագ Միրոն, ինչպես նաև բրազիլացի ռեժիսոր Խոսե Պադիլյան։ Հեռուստասերիալի սյուժեն կենտրոնացած է Պաբլո Էսկոբարի կերպարի վրա, ինչպես նաև վերջինիս առճակատումը Թմրանյութերի դեմ պայքարի վարչության հետ։ Առաջին եթերաշրջանը բաղկացած է 10 սերիայից։ 2015 թվականի սեպտեմբերի 3-ին հայտարարվեց հեռուստասերիալի երկրորդ եթերաշրջանի վերաբերյալ, որի ցուցադրությունը սկսվել է 2016 թվականի սեպտեմբերի 2-ին։ 2016 թվականի սեպտեմբերի 6-ին հայտարարվեց հեռուստասերիալը երկարաձգել երրորդ և չորրորդ եթերաշրջանների։

Նարկո տերմինը ունի բավականին հակասական մեկնաբանություն։ Հարավային Ամերիկայի երկրներում նարկոն «նարկոբարոն» տերմինի կրճատ տարբերակն է, իսկ, օրինակ, ԱՄՆ-ում նարկո անվանում են Թմրանյութերի դեմ պայքարի վարչության աշխատակիցներին։

Հեռուստասերիալը բազմաթիվ գովեստական խոսքերի է արժանացել կինոքննադատների կողմից։ IMDB-ում այն ունի 8.9/10 վարկանիշ։

## Ծանոթագրություններ

Կատեգորիա:2010-ականների ամերիկյան քրեական հեռուստասերիալներ
Կատեգորիա:Ամերիկյան քրեական դրամա հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Նեթֆլիքսի բնօրինակ ծրագրեր
Կատեգորիա:Ֆիլմեր թմրանյութերի մասին
Սամբրայի ամրոց

**Սամբրայի ամրոց** (), փոքրիկ բերդ կամ ամրոց է, որը գտնվում է Իսպանիայի Անդալուզիա տարածաշրջանի Կորդոբա պրովինցիայում` Ռուտե գավառի Սամբրիա բնակավայրի մոտ։

1985 թվականի հունիսի 25-ին Իսպանիայի մշակույթի նախարարության կողմից Սամբրայի ամրոցն ընդգրկվել է Իսպանիայի պատմական արժեք ունեցող հուշարձանների ցանկի մեջ՝ RI-51-0011639 գրանցման համարի տակ։

## Նկարագրություն
Ներկայումս ամրոցը կիսավեր վիճակում է։ Կառուցված է ժայռի գագաթի վրա։ Պահպանվել է պարսպաշարից մի հատված, մեծարման աշտարակի, պածտպանողական աշտարակների և գմբեթավոր դահլիճի ավերակները։ Պատերի բարձրությունը 30 մ էր։ Պատրաստված է անմշակ քարերից։

## Ծանոթագրություններ

## Արտաքին հղումներ

* Cordobapedia, Castillo de Zambra
* MonumentalNet, Castillo de Zambra

Կատեգորիա:Անդալուսիայի ամրոցներ
Մի անգամ գիշերը

**«Մի անգամ գիշերը»** (), բրիտանաամերիկյան արտադրության հեռուստասերիալ։ Հեռուստասերիալը բաղկացած է ութ սերիայից։ Հեռուստասերիալը HBO և BBC Worldwide ընկերությունների համատեղ արտադրանքն է, որը հիմնված է բրիտանական «Քրեական դատավարություն» հեռուստասերիալի վրա (2008—09): Հեռուստասերիալի սցենարը գրել են Ռիչարդ Փրայսը և Սթիվեն Զաիլյանը։ Վերջինս նկարահանել է վերջին մի քանի սերիաները : Հեռուստասերիալի պրեմիերան կայացել է 2016 թվականի հուլիսի 10-ին, իսկ առաջին սերիան ցուցադրվել էր դեռևս հունիսի 24-ին HBO հեռուստաընկերության եթերում։ Հեռուստասերիալը հիմնականում կենտրոնացված է Նասիր Խանի կերպարի վրա, ում մեղադրում են պատահական անբարոյականին սպանելու համար։

## Ծանոթագրություններ

Կատեգորիա:2010-ականների ամերիկյան քրեական հեռուստասերիալներ
Կատեգորիա:HBO-ի բնօրինակ ծրագրեր
Կատեգորիա:Ամերիկյան հեռուստասերիալներ
Կատեգորիա:Անգլերեն հեռուստասերիալներ
Արքայական քոլեջ (Քեմբրիջ)

**Արքայական քոլեջ** (), Քեմբրիջի համալսարանի քոլեջներից մեկը։

## Պատմական ակնարկ
Քոլեջը հիմնադրվել է 1441 թվականին Հենրի VI արքայի կողմից Էտոն քոլեջի հիմնադրումից քիչ անց։ Այդ նույն թվականին կառուցվեցին առաջին շենքերը, որոնք ներկայումս պատկանում են *Old Schools*-ին։ 1443 թվականին շինարարությանը զարկ տալու որոշում է ընդունվում, և 1445 թվականին մասշտաբային շինարարություն է սկսվում Քեմբրիջի կենտրոնում։ Սակայն սկսվում է Սպիտակ և կարմիր վարդերի պատերազմը, ինչը խանգարում է շինարարությանը, և նախատեսված ամեն ծրագիր չէ, որ իրականություն է դառնում։ Աշխատանքները ընդհատումներով շարունակվում են նաև Հենրի VI-ի օրոք` ավարտվելով միայն Հենրի VIII-ի օրոք։ Արքայական քոլեջի եկեղեցին գոթիկայի անգլիական ճարտարապետության լավագույն օրինակներից է։

Քոլեջին տրվել են ֆեոդալական նշանակալից արտոնություններ։ Թագավորն ինքը մի շարք նվիրատվություններ է արել նրան։ Արքայական քոլեջի քույր քոլեջ է հռչակվել Օքսֆորդի Նոր քոլեջը։

Սկզբնական շրջանում Արքայական քոլեջում սովորել են Էտոն քոլեջի 70 շրջանավարտներ։ 1865 թվականին քոլեջն առաջին անգամ ընդունում է ուսանողների, ովքեր Էտոնի շրջանավարտներ չէին։ Ներկայումս Էտոն քոլեջի հետ կապերը թույլ են, սակայն Էտոնի շրջանավարտները համալսարանական կոչումների շնորհման ոլորտում ունեն առավելություններ։

## Նշանավոր շրջանավարտներ
* Ռոբերտ Ուոլփոլ (1676—1745) - Մեծ Բրիտանիայի առաջին վարչապետը
* Ջորջ Սանտայանա (1863—1952) - փիլիսոփա
* Ջոն Մեյնարդ Քեյնս (1883—1946) - տնտեսագետ
* Գալուստ Գյուլբենկյան (1869—1955) - պորտուգալահայ գործարար, բարեգործ
* Ռուպերտ Բրուկ (1887—1915) - անգլիացի բանաստեղծ
* Ալան Թյուրինգ (1676—1745) - մաթեմատիկոս
* Ֆրեդերիկ Սանգեր (1918—2013) - քիմիկոս
* Սալման Ռուշդի (ծնվ. 1947) - գրող

## Ծանոթագրություններ

## Համայնապատկեր
1000px|մինի|կենտրոն

## Արտաքին հղումներ
* Արքայական քոլեջի պաշտոնական կայք
* Քոլեջի ուսանողական միության պաշտոնական կայք
* Քոլեջի` լեռնագնացության և կայակավարության պաշտոնական կայք 

Կատեգորիա:Մեծ Բրիտանիայի համալսարաններ
Կատեգորիա:1441 հիմնադրումներ Անգլիայում
Կատեգորիա:15-րդ դարում հիմնադրված կրթական հաստատություններ
Պիսանիցա

[մինի|աջից|290px|Ավանդական Զատկի ձվեր [Խորվաթիայում]]
**Խորվաթական պիսանիցա** կամ **սլավոնական Զատկի ձու** (), հարավային սլավոնների, հատկապես՝ խորվաթների արարողակարգում Զատկի տոնին ընդառաջ ներկված ձվի անվանումը։

Այդ արարողակարգը գալիս է հին սլավոնական հեթանոսական ժամանակներից։ Խորվաթները և մյուս հարավային սլավոնները (բոսնիացիներ, սլովեններ, սերբեր, մակեդոնացիներ և այլն) Զատկի տոնին ձուն ներկում են հնարավորինս վառ գույներով։

Այն ժողովրդի համար հայտնի է, որպես օրվա գլխավոր խորհրդանիշ, որը միմյանց են նվիրում տոնակատարության մասնակիցները։ Նախքան ձվաներկի ներկայիս հայտնիությունը՝ գյուղացիական բնակչությունը օգտագործում էին բազմաթիվ ռեսուրսներ։

Ամենատարածված գույնը համարվում է կարմիրը։ Խորվաթները ձվի կեղևը ներկում էին կարմիր գույնով օգտվելով ճակնդեղի և այլ կարմիր բանջարեղենների գույները։

Կաղնու կեղևը օգտագործվում է մուգ դարչնագույն կեղևի գունավորման համար։ Վառ կանաչ գույնի համար օգտագործվում են կանաչ բույսերը։

«Պիսանիցա» տերմինը գալիս է խորվաթերեն *«գրված»* բառից։ Ներկված ձվերի զամբյուղը զարդարում են խաչերով և տարբեր ծաղիկներով։ Կաթոլիկ սլավոնները (և ոչ միայն) պիսանիցայի հետ մատատեղ տոնական սեղանին դնում են նաև տարբեր խորհրդանշական ուտեստներ։ Դրանք են հաց, պանիր, գինի և ձու (ինչպես պիսանիցա, այնպես էլ հասարակ եփած ձու)։

Կաթոլիկ սլավոնները պիսանիցա ձվերը «կռվացնում են» միմյանց հետ։ Պարտված ձուն անցնում է հաղթողին։

## Պատկերասրահ

File:Pisanice2.jpg
File:Pisanice !.JPG
File:Pisanica10.jpg
File:Zagrebacko uskrsnje jaje 6 050409.jpg


## Տես նաև
* Զատիկ

## Աղբյուրներ
* Խորվաթական ձուն , Զատկին արարողակարգը հարավային սլավոն ժողովուրդների ծիսակարգում

Կատեգորիա:Քրիստոնեությունը Խորվաթիայում
Անօրինական պարզ թիվ

**Անօրինական պարզ թիվ**, պարզ թիվ, որը ներկայացնում է այնպիսի տեղեկատվություն, որը պահպանելը և տարածումը իրավաբանորեն արգելվում է։ Առաջին անօրինական պարզ թվերից մեկը ստեղծվել է 2001 թվականին։ Այլ կերպ ասած, անօրինական պարզ թիվը համակարգչային ծրագիր է, որը շրջանցում է DVD սկավառակների հեղինակային իրավունքի պահպանման տեխնիկական միջոցները (DRM)։ Այս ծրագրերի տարածումը Միացյալ Նահանգներում անօրինական է՝ համաձայն Digital Millennium Copyright Act-ի։ Անօրինական պարզ թիվը անօրինական թվի տեսակ է։.

## Նախապատմություն
մինի|250x250փքս|DeCSS կոդը կարող է օգտագործվել DVD-ի կրկնապատճենման պաշտպանությունը շրջանցելու համար։
Առաջին անօրինական պարզ թվերից մեկն ստեղծել է Ֆիլ Քերմոդին 2001 թվականի մարտին։ Այն C սկզբնական կոդի երկուական տարբերակն է։ C սկզբնական կոդը DeCSS գաղտնազերծման ալգորիթմն իրականացնող համակարգչային ծրագիր է, որը համակարգիչն օգտագործում է DVD սկավառակի կրկնապատճենման պաշտպանությունը շրջանցելու համար։

DeCSS-ի հեղինակ Ջոն Լեխ Ջոհանսենի պաշտոնական մեղադրանքի և DeCSS կոդը հրապարակելու իրավաբանական արգելանքի դեմ տարբեր կերպ բողոքներ են եղել։ Դրանցից մեկը անօրինական կոդի ձևափոխումն էր բնական հասանելի եղանակի։ Քանի որ համակարգչային ծրագիրը կազմող բիթերը արտահայտում են որոշակի թիվ, նախագծվել էր թիվը հասանելի և տպագրելի դարձնել, օրինակ՝ տպագրելով շապիկի վրա։ Քանի որ պարզ թիվը թվերի տեսության հիմնարար հասկացություններից է, այն կախված չէ որևէ իրավաբանական սահմանման կամ կարգավորման հետ։

## Ծանոթագրություններ

Կատեգորիա:Պարզ թվեր
Լայոշ Պորտիշ

**Լայոշ Պորտիշ** (, ), հունգարացի շախմատիստ, գրոսմայստեր (1961)։

## Կենսագրություն
Շախմատ խաղալ սովորել է 12 տարեկանում՝ այդ տարիքից անընդհատ բարելավելով իր հմտությունները։ 1955 թվականին մասնակցել է Անտվերպենում կայացած պատանիների աշխարհի առաջնությանը և զբաղեցրել 4-րդ տեղը։ 1958 թվականին Պորտիշը դարձել է միջազգային վարպետ։

1958-1981 թվականներին 9 անգամ հաղթել է Հունգարիայի առաջնությունում։ 1961 թվականից գրոսմայստեր է։ 1956-2000 թվականներին Հունգարիան ներկայացրել է շախմատի համաշխարհային օլիմպիադաներում և սահմանել է բազմաթիվ ռեկորդներ. օլիմպիադաներին նա մասնակցել է 20 անգամ, խաղացել 260 պարտիա, վաստակել 176½ միավոր։

1978 թվականի օլիմպիադայում Հունգարիայի հավաքականը (1-ին խաղատախտակ՝ Լ. Պորտիշ) աննախադեպ մարզական սխրանք գործեց՝ առաջ անցնելով ԽՍՀՄ հավաքականից և զբաղեցնելով 1-ին տեղը։

Պորտիշը աշխարհի չեմպիոններին հաղթողների Միխայիլ Չիգորինի անվան խորհրդանշական ակումբի անդամ է։ Նա երեք անգամ հաղթել է աշխարհի չեմպիոն Տիգրան Պետրոսյանին (Զագրեբ, 1965, Սանտա Մոնիկա, 1966, Մոսկվա, 1967), և մեկ անգամ՝ աշխարհի չեմպիոն Անատոլի Կարպովին (Թիլբուրգ, 1982)։

Խիստ դիրքային ոճի և տեսական խոր գիտելիքների համար Պորտիշին տվել էին «հունգարական Բոտվիննիկ» մականունը։

Պորտիշը Հունգարիայում 2004 թվականին արժանացել է մարզական ամենաբարձր մրցանակին և դարձել Ազգի մարզիկ։

## Հիմնական մարզական արդյունքներ

### Մրցախաղեր

## Վարկանիշի փոփոխության գծապատկեր

## Ծանոթագրություններ

## Գրականություն
*Хайтун Й. Гроссмейстер Портиш. Москва : Физкультура и спорт, 1977. 221 с (Выдающиеся шахматисты мира)
*Шахматы : энциклопедический словарь / гл. ред. А. Е. Карпов. — М.: Советская энциклопедия, 1990. — С. 312—313. — 624 с. — 100 000 экз. — ISBN 5-85270-005-3.

## Արտաքին հղումներ
* Լայոշ Պորտիշի անձնական քարտը FIDE-ի կայքում 
* Լայոշ Պորտիշի անձնական քարտը 365chess.com կայքում 
* Շախմատային պարտիաներ «ChessGames» կայքում 

Կատեգորիա:Անձինք այբբենական կարգով
Կատեգորիա:Հունգարացի շախմատիստներ
Կատեգորիա:Շախմատային օլիմպիադաների մասնակիցներ
Կատեգորիա:Շախմատի գրոսմայստերներ
Անաստվածության հնգամյակ

thumb|«Անաստվածության հնգամյակ»-ի պրոպագանդա
**Անաստվածության հնգամյակ**, 1932 թվականին Եմելյան Յարոսլավսկու գլխավորությամբ Մարտնչող անաստվածների միության լոզունգը՝ ԽՍՀՄ-ում մինչև 1937 թվականի մայիսի 1-ը «Աստծո անունը մոռանալու» անհրաժեշտության մասին։

«Անաստվածության հնգամյակի» մասին առաջին անգամ խոսք գնաց 1929 թվականի աշնանը, որն ուղղված էր ԽՍՀՄ-ում կրոնի ոչնչացմանը։ Չնայած տպագրվող հրատարակությունների պնդումներին առ այն, որ 1932 թվականի մայիսի 15-ին Ստալինն իբր ստորագրել է «անաստվածության հնգամյակի» մասին որոշում՝ կրոնն արմատախիլ անելու կոնկրետ խնդիրներով, նմանատիպ փաստաթղթի գոյությունը վկայող ոչ մի ապացույց չկա։ Կային միայն Հակակրոնական կոմիտեի ոչ պաշտոնական և ոչ մի տեղ չտպագրված ծրագրերն այն մասին, որ

Այնուամենայնիվ Խորհրդային միությունը ամեն ձև աջակցում էր աթեիստական շարժմանը, որը 1931 թվականին զեկուցում էր, որ երկրում գոյություն ուներ 3000 «անաստվածության բրիգադ»։ 1932 թվականին Ռուս ուղղափառ եկեղեցու և նրա սպասավորների հալածանքը նոր թափ ստացավ․ փակվեց 70 թեմ, ձերբակալվեց 40 արքեպիսկոպոս (մնաց միայն 4 արքեպիսկոպոս ազատության մեջ), փակվեց եկեղեցիների 95 %-ը, որոնք գործում էին դեռ 1920-ական թվականներին։

Չնայած հակակրոնական միջոցառումների արագացված ծրագրի՝ 1937 թվականի մարդահամարի ժամանակ իրենց ուղղափառ հավատացյալ անվանեցին քաղաքային բնակչության 1/3-ը և գյուղական բնակչության 2/3-ը, այսինքն՝ ԽՍՀՄ-ի բնակչության ավելի քան կեսը։ Այլ տվյալներով՝ ԽՍՀՄ-ի 16 տարեկանից բարձր ոչ գրագետ 30 մլն բնակչության 84 %-ը (կամ 25 մլն-ը) խոստովանեց, որ հավատացյալ է, իսկ 68,5 մլն գրագետներից՝ 45 %-ը (կամ ավելի քան 30 մլն-ը)։

Չերկասի քաղաքում մահացած եկեղեցական գործիչների և եկեղեցական ճարտարապետական հուշարձանների ոչնչացման հիշատակին կանգնեցվեց Ավերված տաճարների հուշարձանը։

## Ծանոթագրություններ

Կատեգորիա:Կրոնը ԽՍՀՄ-ում
Կատեգորիա:1930-ականներ
Կատեգորիա:Քարոզչությունը ԽՍՀՄ-ում
Կատեգորիա:Աթեիզմի պատմություն
Կատեգորիա:Կրոնի դեմ պայքարը ԽՍՀՄ-ում
New York, New York

**«Նյու Յորք, Նյու Յորք»** (), երգ և երաժշտական թեմա, որն առաջին անգամ հնչել է Լայզա Մինելիի կատարմամբ Մարտին Սկորսեզեի «Նյու Յորք, Նյու Յորք» ֆիլմում (պրեմիերա՝ 1977 թվականի հունիսի 21)։ Ստեղծագործությունը հատուկ գրվել է երգահան Ջոն Քանդերի և բառերի հեղինակ Ֆրեդն Էբի կողմից այդ երաժշտական ֆիլմի համար։ 1979 թվականին երգը մի փոքր այլ ձևով գործիքավորվեց և կրկին կատարվեց Ֆրենկ Սինատրայի կողմից «Trilogy: Past Present Future» ձայնասկավառակի համար։ Այդ ժամանակվանից երգն անքակտելիորեն կապված է այդ երկու երաժիշտների հետ։

## Ստեղծման պատմություն
Համաձայն մի հարցազրույցի, որը տվել են Քանդերը և Էբը 2002 թվականին ԱՄՆ խոշորագույն ազգային NPR ռադիոկայանին, երգը «ծնվել է զայրույթում»։ Հեղինակները Սկորսեզեի կողմից հրավիրվել էին նոր կինոֆիլմի համար հինգ ստեղծագործություններ ստեղծելու համար, ներառյալ՝ գլխավոր թեման։ Սկզբնական տարբերակը ներկայացվել էր ռեժիսորին և դերասաններ Լայզա Մինելլիին և Ռոբերտ Դե Նիրոյին։ Վերջինս կարծիք էր հայտնել, որ երգը «պետք է ավելի ուժեղ լինի… հնարավո՞ր է ևս մեկ անգամ փորձել»։ Երգահանը և բանաստեղծը լսումներից զարմացած էին հեռացել, քանի որ կարծում էին, որ երիտասարդ դերասանները նրանց ստեղծագործել են սովորեցնում։ Հետագայում Էբը խոստովանեց, որ Դե Նիորն իրավացի էր, սակայն զայրույթի ժամանակ երգն ավելի արագ էր վերանայվել։ Ֆիլմը մեծ հաջողություն չունեցավ, սակայն Մինելլին շարունակում էր կատարել երգը իր համերգների ժամանակ։ 1979 թվականին «New York, New York» երգի թեման օգտագործեց Սինատրան՝ փոխարինելով որոշ բառեր (փոխեց *My old town blues*-ը *These little town blues*-ով և *To find I’m king of the hill, Head of the list*-ը *And find I’m a number one, top of the list*-ով)։ Էբը խոստանում է, որ նա այդ փոփոխությունների հեղինակը չէ, սակայն շնորհակալ է Սինատրային նրա համար, որ երգն այդքան հանրահայտ է դարձրել։

## Հետաքրքիր փաստեր
«Նյու Յորք Յանկիզ» բեյսբոլային ակումբի տնային խաղերի հաղթանակած ավարտին մարզադաշտում հնչում էր Ֆրենկ Սինատրայի կատարմամբ «New York, New York» երգը, պարտությունների ժամանակ՝ Մինելլի կատարումը։ Ներկայումս երգչուհու երկրպագուների բազմաթիվ բողոքների պատճառով այդ ավանդույթը այլևս չի շարունակվում։

## Ծանոթագրություններ

Կատեգորիա:1980 սինգլներ
Կատեգորիա:Նյու Յորք Ռենջերս
Վատ Ռոնգ Խուն

**Վատ Ռոնգ Խուն** կամ **Սպիտակ տաճար** (), բուդդայական տաճար, գտնվում է Թաիլանդի Չիանգ Ռայ  քաղաքից ոչ հեռու։ Հայտնի է Սպիտակ տաճար անվամբ։

Կառուցվել է 1997 թվականին թայցի նկարիչ Չալերմչայու Կոսիտպիպաթի նախագծով։ Տաճարը կառուցված է ոչ ավանդական բուդդայական ձևով։ Տարբերվում է նրանով, որ զարդարանքները կատարված են գերազանցապես սպիտակ նյութերով։

2014 թվականի մայիսի 5-ի երկրաշարժից տաճարը լուրջ վնասվել է։ Սկզբում տաճարի ստեղծողը հայտարարել է, որ կառույցը վերականգնման ենթակա չի և տաճարը կթողնվի քանդված տեսքով, սակայն հետո որոշում է ընդունվում վերականգնել տաճարի սկզբնական տեսքը։

## Պատկերասրահ

Պատկեր:Wat Rong Khun-pano-1.jpg
Պատկեր:Wat Rong Khun-pano-2.jpg
Պատկեր:Wat Rong Khun-001.jpg
Պատկեր:Wat Rong Khun-002.jpg
Պատկեր:Wat Rong Khun-003.jpg
Պատկեր:Wat Rong Khun-004.jpg
Պատկեր:Wat Rong Khun-005.jpg
Պատկեր:Wat Rong Khun-006.jpg
Պատկեր:Wat Rong Khun-007.jpg
Պատկեր:Wat Rong Khun-008.jpg
Պատկեր:Wat Rong Khun-009.jpg
Պատկեր:Wat Rong Khun-010.jpg
Պատկեր:Wat Rong Khun-011.jpg
Պատկեր:Wat Rong Khun-012.jpg
Պատկեր:Wat Rong Khun wall painting.jpg


## Ծանոթագրություններ

## Արտաքին հղումներ
*Պաշտոնական կայք
*An image gallery
*Wat Rong Khun - White Temple of Northern Thailand
*White Temple Chiang Rai

Կատեգորիա:Թաիլանդի տաճարներ
Սպանիել

մինի|Անգլիական սպանիել
**Սպանիել** ( ), որսորդական շան ցեղատեսակ։ Դատելով անունից սպանիել տեսակի շունը ծագումով Իսպանիայից է, քանի որ հենց այդ բառը թարգմանաբար նշանակում է «իսպանական»։ Սպանիելների հիմնական նշանակությունը և որսորդական մասնագիտացվածությունը եղել է փետրավոր որս հայթայթումը խիտ խոտածածկույթի միջից։ 17-րդ դարի վերջին սպանիելները բաժանվեցին ցամաքային , ինչպես նաև «ջրային» որս անողների։

## Առանձնահատկություններ
Որպես կանոն սպանիելներին օգտագործում են որսի որոնման և այն որսորդին հասցնելու համար։ Ի տարբերություն որսկան շների, սպանիելները որսում են ոչ միայն թաքնված այլև վազող որսը։

Սպանիելները փնտրում են թռչունին ինչպես հոտառությամբ, այնպես էլ հետքերի հոտով, այդ իսկ պատճառով նրանց պետք է շատ լավ հոտառություն ունենան։ Սպանիելները պետք է ֆիզիկապես դիմացկուն և ունակ լինեն ցամաքով , ինչպես նաև բուսածածկ տարածքներով և ջրով երկարատև տեղափոխությունների։ Սպանիելները չպեք է վախենան կրակոցներից, պետք է ընտելացվող լինեն և կարողնան ընկալել որսորդին։ Սպանիելի գործնական հատկանիշները փոխանցվում են ժառանգաբար, դրանց զարգացմանը հասնում են նպատակաուղղված վարժեցման շնորհիվ։
մինի|Բազեներով որս՝ սպանիելի հետ, 16-րդ դար

## Դասակարգում
Կինոլոգիական միջազգային ֆեդերացիայի (ՇՄՖ) շների ցեղատեսակների դասակարգման մեջ սպանիելները ներկայացված են անկախ նրանց ծագումից և առավելապես որսորդական կիրառման մեջ։ Որսորդական շների խումբ (7-րդ խումբ, 1.2 բաժին) ներառված են մայրցամաքային որսորդական շները սպանիել տեսակի, որոնք շնակաց են անում։ Անգլո-ամերիկյան ծագմամբ սպանիելները, որոնք հիմնականում օգտագործվում են ճահճոտ և ջրային որսի որսորդության համար, դասված են 8-րդ խմբին (սպանիելնել և ռետրիվերներ)։

## Ծանոթագրություններ

## Աղբյուրներ
* Журнал "Спаниель" (русскоязычный) / journalspaniel.ru
* Журнал "Спаниель" (англоязычный) / spanieljournal.com
Մոկլինի ամրոց

**Մոկլին ամրոց** (), գտնվում է ամրացված քաղաք Մոկլինի բարձունքում` Գրանադա նահանգում` ինքնավար համայնք Անդալուզիայում` Իսպանիայում։ Թվագրվում է Նազարի ժամանակաշրջանով` 14-րդ դարով։ Գուցեև եղել է որոշ ժամանակ առաջ։ 
Ամրոցն ընդգրկվել է Իսպանիայի մշակութային ժառանգությունների ցանկում **R-I-51-0000588** գրանցման համարի ներքո։

## Նկարագրություն

Ամրոցը հանդիսանում է ամրացված քաղաքի տարածքի մաս։ Այն իր հերթին բաժանվում է երկու մասի։ Առաջինը` ստորին մասը, համապատասխանում է վիլլայի տարածքին, փակված է քարե պատով, ամրացված  անկյուններով  և հողի մեջ խրված ատամնավոր բլոկներով։ Պատն ունի ճանապարհ դեպի աշտարակի` կրկնակի ծխնիներով  դռները։ Այդ մասնաբաժնի ներսում կա եկեղեցու նման  շենք։ 
մինի|Ամրոցի տեսքը կողից|ձախից
Երկրորդ մասնաբաժինը հանդիսանում է բերդ կամ ամրոց` շրջապատված պարսպով, որը հարավային ճակատում ունի երկակի բնույթ։  Երկու պատերից մեկը դրսից շարված է աղյուսով (ինչպես և մնացած պատերը), իսկ երկրորդը հանդիսանում է տապիալ։ Կորպուսի վերևի մասը գտնվում է ծովի մակարդակից 1100 մետր բարձրության վրա, ներառում է հիմնական աշտարակը, որը սկզբում կառուցվել է ցեխի մեջ, իսկ հետո ամրացվել է քարով։ Կորպուսն ունի նաև երկու տնակներ, որոնցից մեկը լավ է պահպանվել, իսկ մյուսը փլված է։ Չկան սենյակների և տների մնացորդներ, գուցե և չեն էլ եղել։ Ամրոցի պաշտպանական ցանցը ավարտվում է օպտիկական աշտարակով։

## Ծանոթագրություններ

* MALPICA CUELLO, Antonio (1996):*Poblamiento y Castillos en Granada*; El Legado Andalusí-Lunwerg Edt; Barcelona. ISBN 84-7782-407-X, pag.242-243

Կատեգորիա:Իսպանիայի ամրոցներ
Վիկտոր Նուար

**Վիկտոր Նուար** (, իսկական անունը **Իվան Սալմոն** (), ), ֆրանսիացի լրագրող, որը հայտնի է դարձել մահվանից հետո՝ դրա քաղաքական շահարկումներով։

## Կենսագրություն
[thumb|325px|Վիկտոր Նուարի մահարձանը, հեղինակ՝ [Ժյուլ Դալու]]
Ծնվել է կաթոլիկություն ընդունած հրեա կոշկակարի ընտանիքում։ Լրագրող է աշխատել Մարսելյեզ թերթում (), գրել է Վիկտոր Նուար գրական կեղծանունով։ Վիկտոր Նուարին 1870 թվականի հունվարի 10-ին սպանել է Պիեր Նապոլեոն Բոնապարտը՝ Նապոլեոն III-ի զարմիկը, երբ վերջինս՝ որպես լրագրող Պասկալ Գրուսեի մարտավկա, եկել է իր տուն։

Վիկտոր Նուարը լրագրող Ուլրիկ դե Ֆոնվալի ուղեկցությամբ չներկայանալով արքայազնի մարտավկաներին, ինչպես պահանջում էր ավանդույթը, եկել են Պիեր Բոնապարտի տուն և զինվելով ատրճանակներով պահանջել են հանդիպում տանտիրոջ հետ։ Պիեր Նապոլեոն Բոնապարտը հրաժարվել է ընդունել մարտահրավերը, հայտարարելով, որ չի մենամարտի Ռոշֆորի ծառաների հետ, և գերադասում է մարտահրավերը ստանալ իրենից։ Պասկալ Գրուսեն աշխատում էր ընդդիմադիր հրատարակիչ Անրի Դե Ռոշֆոր-Լյուսեի մոտ, որին արքայազնը համարում էր մամուլում իր դեմ տարվող քարոզչության հեղինակ։ Նուարը և դե Ֆոնվիլը քաշքշուկ են սկսել արքայազնի հետ։ Նուարը հարվածել է Պիեր Բոնապարտի դեմքին։ Արքայազնը հանել է ատրճանակը և գնդակահարել լրագրողին։

Դատարանում դե Ֆոնվիլը փորձել է ապացուցել, որ արքայազնն է առաջինը հարվածել Նուարին, բայց դատարանը դա չի ընդունել և Պիեր Բոնապարտին արդարացրել է։ Ընդդիմադիրները այս իրադարձությունը փորձել են օգտագործել և հասարակության մեջ դժգոհություն ու վրդովմունք առաջացնել բոնապարտիստական իշխանության դեմ։ Նուարի թաղմանը՝ հունվարի 12-ին, 100000 մարդ է մասնակցել։ Հանրապետականները իրենց քաղաքացիական պարտքն են համարել մասնակցել թաղմանը։

## Նուարի գերեզմանը

Նուարի գերեզմանը Պեր Լաշեզ գերեզմանատան գլխավոր տեսարժանություններից մեկն է։ Գերեզմանին քանդակագործ Ժյուլ Դալուի կերտած բրոնզե մահարձանն է, որը պատկերում է գետնով մեկ տարածված գնդակահարված Նուարին, որի կողքին ընկած է նրա գլանագլխարկը։ Արձանը դարձել է փարիզուհիների բեղմնավորության խորհրդանիշ։ Ըստ քաղաքային լեգենդի՝ եթե գլխարկի մեջ ծաղիկ դրվի, համբուրվի արձանի շրթունքները և շոշափվի արձանի բավականին ընդգծված առնանդամը, ապա հաջողություն կլինի սիրո հարցում կամ մեկ տարվա ընթացքում երեխա կծնվի։

2004 թվականին կանանց ուխտագնացությունը դադարեցնելու նպատակով գերեզմանը ցանկապատվել է, բայց բազմաթիվ բողոքներից և մամուլի քննադատական ելույթներից հետո ցանկապատը հանվել է։

## Գրականություն
*Émile Ollivier, ''L'empire libéral: études, récits, souvenirs'', Paris: Garnier, 1908
*Pierre de La Gorce, ''Histoire du second empire'', tome sixième, Paris: Plon, 1903
*Roger L. Williams, *Manners and Murders in the World of Louis-Napoleon*, Seattle and London: University of Washington Press, c.1975, 147–150. ISBN 0-295-95431-0

## Ծանոթագրություններ

## Արտաքին հղումներ
* «'Lewd Rubbing' Shuts Paris Statue» (BBC)
* «Statue Fenced Off to Protect Groin»
* Pere Lachaise virtual tour 
* 3d Model on SketchFab

Կատեգորիա:Պեր Լաշեզ գերեզմանատանը թաղվածներ
Կատեգորիա:Ֆրանսիայում հրազենից մահացածներ
Կատեգորիա:Ֆրանսիացի լրագրողներ
Կատեգորիա:Ֆրանսիացի սոցիալիստներ
Կատեգորիա:Գրական կեղծանուններով հայտնի հեղինակներ
Բոբի Ռուդ

**Ռոբերտ (Բոբի) Ռուդ կրտսեր** (, ), կանադացի պրոֆեսիոնալ ըմբշամարտիկ (ռեստլեր)։ Ներկա պահին հանդես է գալիս «WWE» կազմակերպության «NXT» կրտսեր առաջնությունում։ Հայտնի է նաև
«Total Nonstop Action Wrestling» (TNA) կազմակերպությունում ունեցած 12-ամյա կարիերայով (2004-2016)։

Մարզական կարիերայում մեկ անգամ նվաճել է NXT, երկու անգամ՝ TNA աշխարհի ծանրքաշային, մեկ անգամ՝ TNA սարի արքայի, վեց անգամ՝ TNA աշխարհի թիմային (5 անգամ Ջեյմս Ստորմի և 1 անգամ Օսթին Էրիսի հետ) և երկու անգամ՝ NWA աշխարհի թիմային (Էրիկ Յանգի հետ) չեմպիոնական տիտղոսները։ Ջեյմս Ստորմի հետ հանդիսանում է «TNA»-ի պատմության ամենաերկարակյաց աշխարհի թիմային չեմպիոնը։ Ռուդին է պատկանում նաև TNA աշխարհի ծանրքաշային տիտղոսի ամենաերկար կրումը (256 օր)։

## Ծանոթագրություններ

## Արտաքին հղումներ
* Էջը WWE.com կայքում
* Էջը IMDb կայքում
* Մարտերի ցանկը Ռեստլինգի համացանցային բազայում

Կատեգորիա:Կանադացի պրոֆեսիոնալ ըմբշամարտիկներ
Ավստրալիայի բաց առաջնության կանանց զուգախաղ 2015

225px|մինի|աջից|Կանանց զուգախաղի մրցաշարի հաղթող Բեթանի Մատեկ Սանդսը
225px|մինի|աջից|Կանանց զուգախաղի մրցաշարի հաղթող Լյուսիա Շաֆարժովան
**Ավստրալիայի բաց առաջնության կանանց զուգախաղ 2015**, թենիսի կանանց զուգախաղի մրցաշար, թենիսի հիմնական՝ Մեծ Սաղավարտի, մրցաշարերից մեկը։ Անց է կացվել 2015 թվականի հունվարի 19-ից մինչև փետրվարի 1-ը, Մելբուրնի «Melbourne Park» («Մելբուրն պարկ») համալիրում, Ավստրալիա։

Դասակարգման առաջին համար և վերջին երկու մրցաշարերի հաղթողներ Ռոբերտա Վինչին և Սառա Էրանին պայքարից դուրս են մնացել երրորդ շրջանում, պարտվելով գերմանական Յուլիա Գյորգես-Աննա Լենա Գրյոնեֆելդ զույգին (դասակարգման 16 համար)։ Եզրափակիչում հաղթողի տիտղոսը խաղարկել են Բետանի Մատեկ Սանդս-Լյուսիա Շաֆարժովա և Չժան Յունժան-Չժեն Ցզե (դասակարգման 14 համար) զույգերը։ Չինացի ՉԺեն Ցզեն նախկինում արդեն հաղթել էր 2006 թվականի զուգախաղի մրցաշարում (Յան Ցզիի հետ համատեղ), իսկ Չժան Յունժանը խաղացել է 2007 թվականի մրցաշարի եզրափակիչում (Չժուան Ցզյաժունի հետ)։ Չնայած Ավստրալիայի բաց առաջնությունում ոչ մեծ փորձին, հաղթանակ են տարել Մատեկ Սանդսը և Շաֆարժովան։

## Դասակարգում

## Հիմնական ցանց հատուկ հրավիրվածներ

## Հիմնական ցանց
* Հապավումներ
** Q - Որակավորված
** WC - Wild card, Ջոկեր
** LL - Երջանիկ անհաջողակ
** PR - Պաշտպանված վարկանիշ


### Վերին ցանց
#### Բաժին 1

#### Բաժին 2

### Ստորին ցանց

#### Բաժին 3

#### Բաժին 4





### Վերին ցանց
#### Բաժին 1

#### Բաժին 2

### Ստորին ցանց

#### Բաժին 3

#### Բաժին 4







### Քառորդ եզրափակիչ

### Կիսաեզրափակիչ

### Եզրափակիչ

## Աղբյուրներ
* Պաշտոնական կայք 
* Կանանց զուգախաղի մրցաշարի արդյունքներ 
* Մրցաշարի պրոֆիլը ATP կայքում
* Ավստրալիայի բաց առաջնության կանանց զուգախաղի մրցաշարի հաղթողներն ու եզրափակիչի մասնակիցները

Կատեգորիա:Ավստրալիայի թենիսի բաց առաջնություն
Կատեգորիա:Մեծ սաղավարտի (թենիս) մրցաշարեր
Կատեգորիա:Թենիսի մրցաշարեր
Կատեգորիա:2015 կանանց թենիսում
Կաստալյայի ամրոց

**Կաստալյայի ամրոց** (), ամրություն է, որ գտնվում է Իսպանիայի Վալենսիայի տարածաշրջանի Ալիկանտե պրովինցիայի Կաստալլա բնակավայրում՝ ծովի մակերևույթից 780 մ բարձրության վրա։ Իրենից ներկայացնում է մուսուլմանական պաշտպանական կառույց, որը կառուցվել է 11-րդ դարում։ Այն իրենից ներկայացնում էր փոքրիկ պաշտպանողական կառույց, որի մնացորդները գրեթե չեն պահպանվել։ Ամրոցն ընդգրկվել է Իսպանիայի մշակութային ժառանգությունների ցանկում **R-I-51-0011103** գրանցման համարի ներքո։

Կառույցը գտնվում է բլրի վրա՝ Վերդե գետի մոտ։ Ներկայիս տեսքը իրենից ներկայացնում է միջնադարյան և նոր ժամանակների ոճերի խառնուրդ։

## Պատմություն
1245 թվականին Ջեյմ 1-ին Նվաճողը (ծնվել է 1213 թվականին և մահացել է 1276 թվականին) հարձակվում է ամրոցի վրա։ Վալենսիայի տարածաշրջանի արաբների ու բերբերների առաջնորդ Աբու Զայդը ժողովրդի ճնշման շնորհիվ առանց պայքարի հանձնում է շրջափակված ամրոցը, որը հետագայում մնում է նոր ստեղծված Վալենսիայի թագավորությանը։

## Նկարագրություն
Ամրոցը բաղկացած է երեք մասից՝ մեծարման աշտարակից (այլ անվանումն է Գրոսսա), պարսպաշարից և պալատից։

### Պարսպաշար
Պարսպաշարը պահպանում է մեծ տարածություն, որում գտնվում էին պալատը, աշտարակները։ Ունի ձգված տեսք, որը պայմանավորված է տեղանքի ռելիեֆից։ Գլխավոր պատը կառուցվել և ավարտվել է 16-րդ դարում։ Պատերը ատամնավոր տեսք ունեն։

### Աշտարակ
Մեծարման աշտարակը  կառուցվել է 16-րդ դարում` 1597 թվականին։ Այն գտնվում է պարսպաշարից ներս՝ կենտրոնական հատվածում։ Ունի շրջանաձև հատակագիծ և ատամնավոր թագ։ Աշտարակի գլխավոր ֆունկցիան հսկել Միջերկրական ծովով Բալեարյան կղզիների ծովահենների առաջխաղացմանը խոչընդոտելն է։

### Պալատ
Կառուցված 14-ից 15-րդ դարերում։ Երկու շրջանաձև աշտարակներով, ուղղանկյուն հատակագծով երկարավուն շինություն է։ Նրա հիմքում գտնվում է պահեստը։

## Այլ տեղեկատվություն
1929 թվականին ամրոցի Գրոսսա աշտարակի () վրա կանգնեցվել է քարե արձան Հիսուսի տեսքով։ Արձանը ունեցել է 7 մ բարձրություն և գտնվել է 5 մ բարձրություն ունեցող պատվանդանի վրա։ Քաղաքացիական պատերազմի ժամանակ արձանը քանդվել է։

## Պատկերասրահ

Aljub o escola dels moros del castell de Castalla.jpg
Castell de Castalla, muralla oest i torre prima.jpg
Torre Grossa del castell de Castalla.jpg
El castell de Castalla vist des del poble.jpg
Castell de Castalla, vista cap al palau des de la torre Grossa.jpg
Castell i església de l'assumpció, Castalla.jpg


## Ծանոթագրություններ

## Արտաքին հղումներ

* Artículo sobre el Castillo de Castalla
* http://www.spain.info/es/que-quieres/arte/monumentos/alicante/castillo_de_castalla.html 

Կատեգորիա:Անդալուսիայի ամրոցներ
Ուունարտոք-Քեքերտոք

**Ուունարտոք-Քեքերտոք** ( նաև ՝ **Տաքացման կղզի**), անմարդաբնակ կղզի Գրենլանդիայի արևելքում, Սերմերսոոք կոմունայում։ Մինչ 2005 թվականը համարվել է թերակղզի, քանի դեռ սառցե ծածկույթը հալվելով չի բացահայտել նեղուցը։

## Պատմություն

2005 թվականին ամերիկացի հետազոտող Դենիս Շմիթը հայտնաբերել է, որ Լիվերպուլի երկրի հետ կապող սառցե «թերակղզին» 2002 թվականին դարձել է կղզի։ Մինչ այդ հաստ շերտ ունեղող սառույցը թույլ չէր տալիս հայտնաբերել ջուրը և հասկանալ, որ հետազոտողների դիմաց կղզի է, ոչ թե թերակղզի։ Համարվում է, որ նման «շրջադարձի» պատճառը գլոբալ տաքացումն է։

Կղզին ունի W տառի տեսք։ Երկարությունը՝ մոտ 5.5 կմ, «ատամների» երկարությունը՝ 2-3 կմ։

## Արձագանք

Շմիթի՝ նոր կղզու մասին հաղորդագրության հանրային դառնալուց հետո նրա հետ բանավեճի մեջ է մտել եղանակագետ և գլոբալ տաքացման տեսության թերահավատ Պատրիկ Մայքլսը, որը հայտարարել է, որ այս կղզին կարելի էր տեսնել դեռևս 1950-ական թվականներին, և գլոբալ տաքացումը այստեղ կապ չունի։ Մայքլսը ներկայացրել է Էրնստ Հոֆերի Arctic Riviera (1957) գրքից քարտեզ, որտեզ երևում է Տաքացման կղզին, սակայն Շմիթը հակաճառել է, որ քարտեզը կազմվել է ոչ ճիշտ՝ մատնանշելով այս քարտեզի այլ անճշտություններ, որոնք վերաբերում էին տարածաշրջանի լավ ուսումնասիրված օբյեկտներին։

Կղզին արձանագրվել է Times-ի աշխարհի քարտեզի 13-րդ հրատարակության մեջ)։ Այս հրատարակությունը սկանդալային էր նաև նրանով, քանի որ դրանում Գրենլանդական սառցե վահանը պատկերված էր 12 տարվա ընթացքում 15%-ը կորցրած տեսքով։ Ի պատասխան սրան՝ Ձյան և սառույցի տվյալների ամերիկյան կենտրոնը քարտեզի հեղինակներին մատնանշել է, որ եթե Գրենլանդիան իրոք կորցներ նման քանակությամբ սառույց, ապա Համաշխարհային օվկիանոսի մակարդակը կբարձրանար ուղիղ 1 մ-ով, ինչը չի նկատվում։

Այս սխալը, հնարավոր է, կապված է նրա հետ, որ քարտեզը կազմողները որպես հիմք օգտագործել են Գրենլանդիայի միայն հաստ սառցե շերտ պարունակող տարածքների քարտեզը։

center|700px|thumb|Կղզի-թերակղզու արբանյակային երեք լուսանկերներ։ Ձախից աջ՝ 1985 թվականի օգոստոս, 2002 թվականի սեպտեմբեր և 2005 թվականի սեպտեմբեր։ Լավ երևում է ժամանակի ընթացքում հալված սառույցը։

## Տես նաև
* Գրենլանդիայի կղզիների ցանկ

## Ծանոթագրություններ

## Արտաքին հղումներ
* Landsat Gallery   на сайте *landsat.usgs.gov* (необходимо нажать на чёрный квадратик на востоке Гренландии)
* A Voyage of Discovery to Warming Island, Greenland   на сайте ''betchartexpeditions.com

Կատեգորիա:Անմարդաբնակ կղզիներ
Կատեգորիա:Կղզիներ այբբենական կարգով
Կատեգորիա:Գրենլանդիայի կղզիներ
Շառլոթ (ռեստլեր)

**Էշլի Էլիզաբեթ Ֆլեր** (, ), ամերիկացի պրոֆեսիոնալ ըմբշուհի (ռեստլեր) և նախկին անհատական ֆիթնես մարզիչ։ Ներկա պահին հանդես է գալիս «WWE» կազմակերպության «Raw» ապրանքանիշում՝ **Շառլոթ** (Charlotte) ռինգային անվամբ։

Մարզական կարիերայի ընթացքում երկու անգամ նվաճել է WWE Raw կանանց, մեկ անգամ՝ NXT կանանց և մեկ անգամ՝ WWE դիվաների չեմպիոնական տիտղոսները։

WWE փառքի սրահի կրկնակի անդամ Ռիկ Ֆլեյրի դուստրն է։ 2014 թվականին «Պրո ռեստլինգ իլուսթրեյթիդ» պարբերականի կողմից ճանաչվել է տարվա նորեկ։

## Ծանոթագրություններ

## Արտաքին հղումներ
* Էջը WWE.com կայքում

Կատեգորիա:1986 ծնունդներ
Կատեգորիա:Ամերիկացի պրոֆեսիոնալ ըմբշուհիներ
Կատեգորիա:Ապրիլի 5 ծնունդներ
Ցեյլոնյան մակակ

**Ցեյլոնյան մակակ** (), կապիկների ընտանիքի ցածրակարգ, նեղքիթ կապիկների տեսակ։ Համարվում է Շրի Լանկա կղզու (հին անվանումը՝ *Ցեյլոնի կղզի*) էնդեմիկ կենդանատեսակ։

Համարվում է մակակների ցեղին պատկանող ամենափոքր կենդանատեսակը։

## Նկարագրություն
Ցեյլոնյան մակակները փոքրիկ չափերի պրիմատներ են, որոնք տարածված են միայն Ցեյլոն կղզում։ Կապիկների մարմնի երկարությունը կազմում է 40-ից 55 սմ, իսկ քաշը՝ 8,4 կգ։

Մաշկը ունի գորշ գունավորում, սակայն տեղ-տեղ նկատվում են սպիտակ հատվածներ։ Հնգամատյա ձեռքերը և ձեռքերի ափերը սև են։

Պոչը բավականին երկար է։ Պոչի երկարությունը գրեթե հավասար է մարմնի ամբողջ երկարությանը։

## Կենսակերպ
Ցեյլոնյան մակակները ցերեկային կենսակերպ վարող կենդանիներ են։ Տարածված են ինչպես անձրառատ ջունգլիներում, այնպես էլ լեռնային անտառներում՝ ծովի մակարդակից մինչև 2 200 մետր բարձրության վրա։

Առավոտյան ժամերին հիմնականում անցկացնում են գետնին։ Գիշերային ժամերին վերադառնում են ծառերի վրա՝ գիշերելու նպատակով։

Ապրում են հիմնականում խմբերով։ Յուրաքանչյուր խումբ բաղկացած է 30-ից 40 առանձնյակներից, որոնց մեջ էգերը ավելի քան երկու անգամ գերակշռում են արուներին։

Հաճախ նույն խմբի կենդանիները բազմանում են այլ խմբի կապիկների հետ։

Կյանքի առավելագույն տևողությունը կազմում է 20 տարի։

## Սնունդ
Չհաշված այն հանգամանքը, որ այս կապիկները ուտում են փոքրիկ միջատներ, կարելի է նշել, որ վերջիններս հիմնականում բուսակեր են։

Ցեյլոնյան մակակների համար հիմնական սնունդ են հանդիսանում մրգերը, սերմերը, միջատները և բույսերը։

## Ծանոթագրություններ

Կատեգորիա:Մակակներ
Աշուտ (Խութի գավառ)

**Աշուտ**, գյուղակ Արևմտյան Հայաստանում, Բիթլիսի վիլայեթի Խութ-Բռնաշենի գավառակում։

## Բնակչություն
XIX դարի վերջին ուներ 37 հայ տուն բնակիչ։

## Տնտեսություն
Բնակիչների հիմնական զբաղմունքն անասնապահությունն ու հողագործությունն էր։

## Տես նաև
* Էրզրումի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Աշուտ (Չիֆթլիկի գավառ)

**Աշուտ**, գյուղ Արևմտյան Հայաստանում, Սեբաստիայի վիլայեթի Չիֆթլիկի գավառակում։ Գտնվում էր Չիֆթլիկ բնակավայրից 5 կմ հարավ-արևելք։

Տարածքը լեռնային էր։

Բնակչության մասին տեղեկություններ չեն պահպանվել։

## Տես նաև
* Սեբաստիայի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

Կատեգորիա:Արևմտյան Հայաստանի գյուղեր
Բենտենգ Ֆրեդեբուրգ

**Բենտենգ Ֆրեդեբուրգ ** (), թանգարան-ամրոց, որը պատմական արժեք ունի Ինդոնեզիայի համար, գտնվում է Ջոկյակարտա քաղաքում։

## Պատմություն
1760 թվականին Նիդերլանդների խնդրանքով Ջոկյակարտայի սուլթան Համենգկուբուվոնո Առաջինը սուլթանական պալատի (*կերատոն*) առջև կառուցեց քառակուսի ամրոց։ Շինությունը ձևով կրիա էր հիշեցնում` չորս թաթերով, յուրաքանչյուր անկյունում գտնվում էին պահակային աշտարակները` *Jayawisesa* (հյուսիսարևմտյան անկյուն), *Jayapurusa* (հյուսիսարևելյան անկյուն), *Jayaprakosaning* (հարավարևմտյան անկյուն) և *Jayaprayitna* (հարավարևելյան անկյուն)։ Այնուհետև նիդերլանդացի ճարտարապետ Ֆրանս Խաակի ղեկավարությամբ 1767 թվականին ամրցը ենթարկվեց վերակառուցման, հայտնվեց խրամ, որից հետո ստացավ «Ռուստենբուրգ ամրոց» անվանումը։
ձախից|230px|մինի|Ամրոցի տարածքում

Ամրոցի գլխավոր նշանակությունը սուլթանական պալատի պահպանությունն էր, սակայն այդ շինության դիրքը հնարավորություն էր տալիս հարձակման դեպքում թնդանոթներն ուղղել նաև դեպի սուլթանի պալատ։

1867 թվականին Ջոկյակարտայում տեղի ունեցավ ավերիչ երկրաշարժ, ամրոցը նույնպես վնասներ կրեց, աղետից հետո այն վերակառուցվեց, այնուհետև վերանվանվեց «Ֆրեդեբուրգ ամրոց», որ նշանակում է *աշխարհի ամրոց*։

## Թանգարան
1980 թվականի օգոստոսի 9-ին Համենգկուբուվոնո IX սուլթանի հավանությամբ ամրոցը դարձավ տեղեկատվության և ազգային մշակույթի զարգացման կենտրոն։ 1985 թվականի ապրիլից սկսվեց վերանորոգումը ամրոցը թանգարանի վերածելու համար և արդեն 1987 թվականին թանգարանը բաց էր հասարակության համար։ 1992 թվականի նոյեմբերի 23-ին թանգարանը պաշտոնապես ստացավ իր իսկական անվանումը «Ֆրեդեբուրգի թանգարան»։ Բացի շինություններից, որոնք ունեն պատմական արժեք, թանգարանում կա գեղանկարչական ստեղծագործությունների հավաքածու, նաև Ինդոնեզիայի պատմության տրամանկարներ։

## Պատկերասրահ

Museum Benteng Vredeburg - 17.jpg
Museum Benteng Vredeburg - 12.jpg
Museum Benteng Vredeburg - 18.jpg
Museum Benteng Vredeburg - 22.jpg
Museum Benteng Vredeburg - 23.jpg
Museum Benteng Vredeburg - 25.jpg
Museum Benteng Vredeburg - 27.jpg
Museum Benteng Vredeburg - 29.jpg
Museum Benteng Vredeburg - 30.png
Museum Benteng Vredeburg - 31.png
Museum Benteng Vredeburg - 32.png
Monumen Serangan Umum 1 Maret - 2.jpg
Monumen Serangan Umum 1 Maret - 3.jpg
Monumen Serangan Umum 1 Maret - 4.jpg
Monumen Serangan Umum 1 Maret - 6.jpg
Yogyakarta Indonesia Demarkation-line-of-June-29-1949-01.jpg


## Ծանոթագրություններ

## Արտաքին հղումներ
* Fort Vredeburg Museum  
* Виртуальный музей 

Կատեգորիա:Ինդոնեզիայի թանգարաններ
Կատեգորիա:1987 հիմնադրված թանգարաններ
Կատեգորիա:1987 հիմնադրումներ Ինդոնեզիայում
Սիմո Հյայուհյա

**Սիմո Հյայուհյա** (, ), դիպուկահար։ Համաշխարհային պատմության ամենաարդյունավետ դիպուկահարներից է։ Ըստ տարբեր աղբյուրների խորհրդա-ֆիննական 1939-1940 թվականների պատերազմի ժամանակ նա գնդակահարել է 542-ից 742 կարմիրնաբանակային (փաստացի հաստատված է 219 սպանված)։ Տվյալնների տարբերությունը գալիս է նրա ավտոմատ զենքի օգտագործելը չհաշվելով, որից նա մոտ 200 խորհրդային զինվոր է սպանել։

## Մանկություն
Սիմո Հյայուհյան ծնվել է Վիբորգի նահանգի Ռաուտյարվի գյուղում, Իմատրայից ոչ հեռու (այժմ Ռուսաստանի սահմանի մոտ) գյուղացու ընտանիքում։ Ութ երեխաներից յոթերորդն էր։

Հաճախել է Միետիլի ազգային դպրոց և ավագ եղբայրների հետ աշխատել է դաշտում։ Ընտանիքում սիրել և զբաղվել են որսով ու ձկնորսությամբ։

17 տարեկանը լրանալուց հետո մտել է Ֆինլանդիայի պահնորդական կորպուս, որտեղ հմտացել է դիպուկահարական հրաձգությանը, հաջող ելույթ է ունեցել այդ կազմակերպության Վիբորգի մասնաճյուղի դիպուկահարների մրցույթներում։

## Գրականություն
* *Suomen Kansallisbiografia 1-10 + hakemisto*, часть 4. Suomalaisen Kirjallisuuden Seura / Biografiakeskus, 2003—2007. ISBN 951-746-441-X 
* Илмари Хурмеринта; Юкка Виитанен (ред.): *Suomen puolesta — Mannerheim-ristin ritarit 1941—1945*. Хельсинки: Ajatus, 1994. ISBN 951-9440-28-3 
* Роберт Брантберг: *[http://kotisivu.suomi.net/brantberg/Sotasankarit%20-%20Simo%20Hayha.htm Tarkka-ampujan joululahja] *, 2004 
* *Yksi laukaus — yksi osuma*. Helsingin Reservin Sanomat, 19.5.2006, № 4, с. 5. Helsingin Seudun Reserviläispiiri ry. 
* Риитта Хейсканен: *Talvisodan ampujalegenda oli vaitelias mies*. Helsingin Sanomat, 6.4.2002 
* Юкка-Пекка Лаппалайнен: *Kollaa kesti, niin myös Simo Häyhä*. Helsingin Sanomat, 6.12.2001 

## Ծանոթագրություններ

## Արտաքին հղումներ
* Охотники Второй мировой
* Лучший снайпер в истории войн
* Suuret suomalaiset — Симо Хяюхя
Աբիպոն

**Աբիպոն**, Հարավային Ամերիկայի հնդկացիական լեզու՝ գուայկուրու լեզվաընտանիքից, աբիպոնների լեզուն։ Աբիպոնները ապրել են Արգենտինայում և 14-19-րդ դարերում իսպանական գաղութարարների լծի տակ հիմնականում ամբողջությամբ ոչնչացվել են։

## Հնչյունաբանություն
### Բաղաձայններ

### Ձայնավորներ

## Ծանոթագրություններ

## Գրականություն
* Adolph Francis Bandelier (1907), Catholic Encyclopedia article on the Abipones
* Hervas (1785), Origine, Formazione, Mecanismo, ed Armonia degli Idiomi (Cesena)
* Hervas (1787), Vocabulario poliglotto
* Hervas (1787), Saggio practico delle Lingue ...
* Adrian Balbi (1826), Atlas ethnographique du globe (Paris)
* Alcide d'Orbrigny (1839), L'Homme americain (Paris)
* Brinton, The American Race.

Կատեգորիա:Արգենտինայի լեզուներ
Վիկտորյա (Շվեդիայի թագաժառանգ արքայադուստր)

**Վիկտորյա, Շվեդիայի թագաժառանգ արքայադուստր, Վաստերգոթլանդի դքսուհի** (շվեդերեն` **Victoria Ingrid Alice Désirée**, ), Շվեդիայի թագավոր Կառլ XVI Գուստաֆի ավագ երեխան և թագաժառանգը։ Երբ նա դառնա թագուհի, նա կլինի Շվեդիայի չորրորդ կառավարող թագուհին և առաջինը 1720 թվականից հետո։

## Վաղ կյանք
Վիկտորյան ծնվել է 1977 թվականի հուլիսի 14-ին Կենտրոնական Եվրոպական ժամանակով ժամը 21:45-ին Կարոլիսկայի համալսարանական հիվանդանոցում, որը գտնվում է Շվեդիայի Սոլնա բնակավայրում: Նա հանդիսանում է արքա Կառլ XVI Գուստաֆի և թագուհի Սիլվիայի ավագ երեխան։ Նա թագավորական Բեռնադոտտե տոհմի անդամ է։ Ծնվել է որպես արքայադուստր, իսկ 1979 թվականին դարձել է թագաժառանգ արքայադուստր` առաջ լինելով իր կրտսեր եղբորից։ Նրա թագաժառանգությունը հաստատվել է 1980 թվականի հունվարի 1-ին համաձայն իրավահաջորդության ակտի։

Նրա անունը տրվել է ի պատիվ նրա մեծ տատի՝ Վիկտորյա Բադենցու, ով եղել է Շվեդիայի թագուհին, Շվեդիայի թագավոր Գուստավ V-ի կինը և նրա նախնին եղել է  Մեծ Բրիտանիայի թագուհի Վիկտորյան։

Նա մկրտվել է Թագավորական պալատի եկեղեցում 1977 թվականի սեպտեմբերի 27-ին։ Նրա կնքահայրերն էին Նորվեգիայի թագավոր Հարալդ V-ը, նրա մորեղբայր Ռալֆ Սոմմերլաթը, Նիդերլանդների արքայադուստր Բեատրիքսը և նրա զարմուհի արքայադուստր Դեսիրին։ Վիկտորիան 1992 թվականին հաստատվեց Օլանդ կղզու Ռապիլինջ եկեղեցում։

## Կրթություն
Վիկտորիան մեկ տարի ուսանել է (1996-97) Ֆրանսիայի Անժե քաղաքի Կաթոլիկե համալսարանում և 1997 թվականին մասնակցեց հատուկ նախագծի *[[Ռիսկդագ]]* ընկերությունում։ 1998-ից 2000 թվականներին Վիկտորիան տեղափոխվեց ԱՄՆ և տարբեր առարկաներ ուսանեց Կոնեկտիկուտ նահանգի Նյու Հեյվեն քաղաքի Եյլի համալսարանում։

1999 թվականին նա պրակտիկա անցավ Վոշինգտոնում Շվեդիայի դեսպանատանը և ավարտեց քաղծառայողի դասընթացները 2001 թվականին։

2006 թվականից մինչև 2007 թվականը Վիկտորիան որակավորվեց Արտգործնախարարության դիվանագիտական նախագծի շրջանակներում։ Նախագիծը կոչված էր ուսանել երիտասարդ դիվանագետների Շվեդիայի արտգործնախարարությունում աշխատելու համար։ 2009 թվականին նա բակալավրի աստիճանով ավարտեց Ուպսալայի համալսարանը։

Վիկտորիան խոսում է շվեդերեն, անգլերեն, ֆրանսերեն և գերմաներեն։

## Ծանոթագրություններ

Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Գահաժառանգներ
Կատեգորիա:Եյլի համալսարանի շրջանավարտներ
Կատեգորիա:Թագավորների դուստրեր
Կատեգորիա:Ուփսալայի համալսարանի շրջանավարտներ
Պիմպրի-Չինչվադ

**Պիմպրի-չինչվադ** (), քաղաք Մահարաշտրա նահանգի Պունա շրջանում, Պևանա գետի ափին։ Քաղաքը կազմված է իրար միացած երկու քաղաքներից՝ Պիմպրիից և Չինչվադայից։

## Ժողովրդագրություն
Ըստ Հնդկաստանի 2001 թվականի մարդահամարի քաղաքում ապրում է մոտ 1 012 472 մարդ։ Տղամարդիկ կազմում են քաղաքի բնակչության 54 տոկոսը, իսկ կանայք ՝ 46 տոկոսը։ Քաղաքի գրագիտության մակարդակը կազմում է 74%, այս ցուցանիշը ավելի բարձր է, քան պետության միջինը։ Գրագիտության աստիճանը տղամարդկանց մոտ կազմում է 79%, կանանց մոտ՝ 68%: Մինչև 6 տարեկան երեխաների թվաքանակը կազմում է Պիմպրի-չինչվադայի բնակչության 14%- ը։
Այստեղ հիմնական լեզուն մարաթհին է, բնակչության մեծ մասը հինդուներ են, ովքեր ներգաղթել են այստեղ Բրիտանիաի գաղութը լինելուց հետո՝ 1947 թվականին։

## Տնտեսություն
Պիմպրի-չինչվադայում լավ զարգացած է ավտոմոբիլային արդյունաբերությունը, քիմիական ծանր արդյունաբերությունը, իսկ բժշկությունը զարգանում է։ Այս քաղաքում շատ ընկերություններ աշխատում են տեղեկատվական տեխնոլոգիաների ոլորտում։ Բուռն զարգանում է անշարժ գույքի շուկան, քաղաքի զարգացման անհրաժեշտությունը պայմանավորվում է բնակչության նորանոր առևտրային կենտրոններում, բանկերում, ժամանցային կենտրոններում նաև հիվանդանոցներում։
Պիմպրի-չինչվադայի զարգացմանը բուռն արձագանքում է քաղաքի վարչական կազմը, որը քաղաքի համար սահմանում է հարկային արտոնություններ քաղաքի տնտեսության տարբեր ճյուղերի համար։

## Լուսանկարներ

Morya Gosavi.jpg|Մորիա Գոշավի
Pimpri Railway Station End.jpg|
Chinchwad Railway Station.JPG|Մուտքը քաղաք
Jain temple pimpari.JPG|«Jain» տաճար
Pimpri-Chinchwad.jpg|Պիմպրի-չինչվադա


## Տես նաև
*Նասիկ 
*Պերոննա  
*Օյոնա 

## Աղբյուրներ
*Ձեր գիդը Պիմպրի-չինչվադայում 

Կատեգորիա:1982 թվականին հիմնադրված բնակավայրեր
Կատեգորիա:Հնդկաստանի քաղաքներ
Կարդետեի ամրոց

**Կարդետեի ամրոց** (), գտնվում է Իսպանիայի Անդալուզիա տարածաշրջանի Խաեն պրովինցիայի ամենափոքր՝ Սիեռա դե Սեգուրա, գավառի Բենատաե բնակավայրի մոտ։ Ամրոցը կառուցված է Գուադալիմար գետի հովտում, փոքրիկ բլրի վրա, որը 300 մ հեռու է գտնվում Սիլես տանող մայրուղուց։

## Պատմություն
Ամրոցը հավանաբար կառուցվել է Ալ-Մորավիների ժամանակ, որը ենթադրել է տալիս նրա կոնստրուկցիան։ Հետագայում կոնստրուկցիան վերափոխվել է, որի ընթացքում ավելացել են նաև անկյունային աշտարակները։

Բենատաեն պետք է լիներ այդ ժամանակահատվածի գյուղերից մեկը, որոնք կախված էին ամրոցից, քանի որ դրա մասին չի նշվում Ֆերնանդո 3-րդի նվաճումների քրոնիկոնում։ Դա վկայում է այն մասին, որ այն ընդամենը եղել է փոքրիկ գյուղ, որը չի ունեցել իր պաշտպանողական կառույց։ Հետևաբար ամրոցը կառուցվել է 1226-1242 թվականների միջև` այն ժամանակահատվածում, որի ընթացքում կառուցվեց Սիեռա դե Սեգուրա գավառի մեծ մասը։

## Նկարագրություն
Կարդետեի ամրոցը ունի անկանոն հատակագիծ։ Նրա ամենաերկար կողմը ունի 24.9 մ երկարություն, իսկ ամենակարճ հատվածի երկարությունը հասնում է 16.5 մ։ Զբաղեցնում է մոտավորապես 400 մ2 մակերեսով տարածք։ Պարսպի ամենափոքր հատվածում գտնվում է աշտարակը, որի բարձրությունը հասնում է 14 մետրի։ Աշտարակի առանձնահատկությունը նրա արտաքին տեսքն է։ Չնայած այն հանգամանքին, որ աշտարակը կառուցվել է ամենափոքր հատվածում, սակայն նրա պաշտպանողական ֆունկցիան դրանով չի տուժել։ Աշտարակի կողմերի երկարությունը համապատասխանաբար եղել է 6.8 և 4.7 մետր։ Այն ունեցել է ներսից չորս հարկ, որոնք իրարից բաժանված են փայտյա կոնստրուկցիաներով։ Առաջին հարկում գտնվում է աշտարակի միակ մուտք։

## Ծանոթագրություններ

## Արտաքին հղումներ

* http://www.castillosnet.org/espana/informacion.php?ref=J-CAS-143
* http://www.redjaen.es/francis/?m=c&o=6648
* http://applicajaen.com/info?castillo-de-cardete_benatae&i=es&m=38&p=823

Կատեգորիա:Անդալուսիայի ամրոցներ